<classify> MAMLAKA ya Udhibiti wa Huduma za Nishati na Maji EWURA imetoa onyo kali kwa wafanyabiashara wote nchini na kampuni zinazoendesha biashara ya mafuta kinyume cha sheria.Ewura imetoa onyo hilo baada ya kubaini kuwepo kwa ukiukwaji wa sheria kwa baadhi ya kampuni na watu binafsi wanaonunua bidhaa za petroli mafuta ya petroli, dizeli na taa kwa bei nafuu sana kutoka kwa kampuni za mafuta zinazoingiza na kuuza mafuta hayo kwa jumla OMCs na kuyauza kwa wafanyabiashara wa rejareja wasio na leseni za Ewura kwa bei nafuu zaidi.Ewura inafuatilia kwa karibu suala hili na inatoa onyo kali kwa wafanyabiashara wanaokiuka Sheria na wale wote watakaobainika kuendelea kuvunja Sheria watachukuliwa hatua kali kwa mujibu wa Sheria, ilisema sehemu ya taarifa ya Kaimu Mkurugenzi Mkuu wa EWURA, Nzintangwa Mchany, iliyotolewa jana. Ewura inalo jukumu la kusimamia na kuchochea ushindani katika sekta ya biashara ya mafuta hapa nchini.Wajibu huo umeainishwa katika Kifungu cha 30 2 k ix cha Sheria ya Mafuta ya mwaka 20 1 5 . Aidha, Mchany alisema, kanuni za biashara ya mafuta pamoja na masharti ya leseni za biashara ya mafuta kwa jumla zinazuia uuzaji wa mafuta kwa kampuni nyingine au kwa mtu yeyote isipokuwa kwa wafanyabiashara wenye leseni za kuendesha vituo vya mafuta na wale wenye leseni za kuhifadhi mafuta kwa ajili ya matumizi binafsi.Kanuni hizo pia, pamoja na masharti ya leseni za kuendesha vituo vya mafuta nchini, zinazuia wafanyabiashara wa rejareja kununua mafuta kwa mtu yeyote yule isipokuwa kutoka kwa kampuni zenye leseni za kuagiza na kuuza mafuta kwa jumla tu OMCs, alisema Mchany. Utoaji wa onyo hilo umetokana na uwepo wa ununuaji wa mafuta kwa watu wasio na leseni na kuuza kwa bei ya chini sana hiyo kuondoa ushindani katika biashara ya mafuta kwa ujumla n ani kinyume na taratibu na Sheria ya Mafuta.  <topic>: KITAIFA 